CELEX: 62011CJ0289
Language: hu
Date: 2012-05-03 00:00:00
Title: A Bíróság (harmadik tanács) 2012. május 3-i ítélete. # Legris Industries SA kontra Európai Bizottság. # Fellebbezés - Verseny - Kartellek - A rézből és rézötvözetből készült szerelvények ágazata - Az EK 81. cikk megsértését megállapító határozat - Bírságok - Anyavállalat és leányvállalat - A jogsértő magatartás betudhatósága. # C-289/11 P. sz. ügy

A Bíróság (harmadik tanács) 2012. május 3‑i ítélete – Legris Industries kontra Bizottság
      (C‑289/11. P. sz. ügy)
      „Fellebbezés – Verseny – Kartellek – A rézből és rézötvözetből készült szerelvények ágazata – Az EK 81. cikk megsértését megállapító határozat – Bírságok – Anyavállalat és leányvállalat – A jogsértő magatartás betudhatósága”
      1.                     Fellebbezés – Jogalapok – Először a fellebbezés keretében felhozott jogalap – Elfogadhatatlanság – A Lisszaboni Szerződés
            hatálybalépése – A tisztességes eljáráshoz való jog megsértésére alapított kifogás késedelmes előterjesztését igazoló új tény
            – Kizártság (EUMSZ 6. cikk, (2) bekezdés; az Európai Unió Alapjogi Chartája, 47. cikk; a Bíróság alapokmánya, 58. cikk; a
            Bíróság eljárási szabályzata, 42. cikk, 2. §, és 113. cikk, 2. §) (vö. 33., 35., 36. pont)
      2.                     Verseny – Uniós szabályok – Jogsértések – Betudhatóság – Anyavállalat és leányvállalatok – Gazdasági egység – Értékelési szempontok
            – A leányvállalataiban 100%-os részesedéssel rendelkező anyavállalat által e leányvállalatokra gyakorolt meghatározó befolyás
            vélelme – Megdönthető jelleg – Bizonyítási teher (EUMSZ 101. cikk; 1/2003 tanácsi rendelet, 23. cikk, (2) bekezdés) (vö. 45–47. pont)
      3.                     Fellebbezés – Jogalapok – A tények téves értékelése – Elfogadhatatlanság – A bizonyítékok értékelésének a Bíróság általi felülvizsgálata
            – Kizártság, kivéve az elferdítés esetét (EUMSZ 256. cikk; a Bíróság alapokmánya, 58. cikk, első bekezdés) (vö. 51., 53. pont)
      Tárgy
      
         
               A Törvényszék (nyolcadik tanács) T‑376/06. sz., Legris Industries kontra Bizottság ügyben 2011. március 24‑én hozott ítéletével
                  szemben benyújtott fellebbezés, amely ítéletben a Törvényszék elutasította az [EK 81. cikk] és az EGT‑Megállapodás 53. cikke
                  alkalmazására vonatkozó eljárásban (COMP/F‑1/38.121 „szerelvények”‑ügy) 2006. szeptember 20‑án hozott C(2006) 4180 végleges
                  bizottsági határozat részleges megsemmisítése iránti keresetet – A rézből és rézötvözetből készült szerelvények ágazata –
                  A független és pártatlan bírósághoz való jog megsértése – A jogsértő magatartás betudhatósága – Az egyenlő bánásmód, az egyéni
                  felelősség és a büntetések egyéniesítése elvének megsértése – A bizonyítékok elferdítése.
               
            Rendelkező rész
      
         
                  1)
               
               
                  
               
               
                  	A Bíróság a fellebbezést elutasítja.
               
            
         
                  2)
               
               
                  
               
               
                  	A Bíróság a Legris Industries SA‑t kötelezi a költségek viselésére.